去大埔馬會買完六合彩，見到斜對面橫街有間食肆開張，招牌“老虎岩”，點解大埔會有食肆叫老虎岩？？好奇心驅使下，又有DD肚餓，就入去試一試。 老板介紹他們是幾十年前老虎岩有名的傳統潮州牛三寶，牛丸粉麵店，因發展拆遷而暫別香江，現時由第二代把當日光輝在大埔重現江湖。 牛腩用新鮮腩，好味淋滑. 牛丸從潮州直接採購，果然彈牙牛味濃。今次食左粗麵，爽口彈牙，冇梘水味，湯底清甜冇味精可惜一個人食晤到咁多，牛三寶（筋，肚，膀）同其他限量供應的牛柏葉，松露云吞未試到，下次一定再來會一會它們。